Estatístiscas correctas até o 28 de outubro de 2021.

A **selección de crícket da India**, tamén coñecida como **Team India** (do inglés: *Equipo India*) ou **Men in Blue** (*Homes de Azul*), é o equipo representativo da India nas competicións internacionais de crícket. Está dirixida polo Board of Control for Cricket in India (BCCI) e é membro de pleno dereito (*full member*) do International Cricket Council (ICC) con status de Test, One Day International (ODI) e Twenty20 International (T20I).

O crícket foi introducido na India polos mariñeiros británicos no século XVIII, sendo o primeiro club do país fundado no ano 1792. Con todo, a selección nacional india non xogaría o seu primeiro Test match até o 25 de xuño de 1932, nun xogo disputado no Lord's londiniense. Converteríanse así no sexto equipo en conseguir o status de equipo de Test. Desde ese ano 1932, a India tivo que agardar até 1952, case 20 anos, para acadar primeira vitoria nun encontro de Test. Nos seus primeiros cincuenta anos como equipo internacional de crícket, a India non obtivo moito éxito, gañando só 35 dos primeiros 196 test que xogou. Porén, o equipo gañou forza na década de 1970 coa aparición de xogadores como Gavaskar, Viswanath, Kapil Dev, Prasanna, Venkataraghavan, Chandrasekhar ou Singh Bedi.

Tradicionalmente moito máis forte en casa que fóra, o equipo indio mellorou a súa forma no estranxeiro, especialmente no crícket de overs limitados, desde principios do século XXI, gañando Test matches en Australia, Inglaterra e Suráfrica. Foi o segundo equipo de crícket en gañar a Copa do Mundo, despois das Indias Occidentais, en 1983, repetindo título en 2011 baixo a capitanía de Mahendra Singh Dhoni. Despois de gañar a Copa do Mundo de 2011, India converteuse no terceiro equipo despois das Indias Occidentais e Australia en gañar a Copa do Mundo máis dunha vez, e o primeiro equipo de crícket en gañar a Copa do Mundo en casa. O equipo de crícket da India garda rivalidade con outras seleccións, principalmente con Paquistán, arquirrival político da India, e con Australia. Con todo, nos últimos tempos, están gañando protagonismo rivalidades con nacións como Suráfrica e Inglaterra.

Historia
--------

### Orixes

Os británicos levaron o crícket á India a principios de 1700, sendo o primeiro partido de crícket xogado en 1721. En 1848, a comunidade parsi de Bombai fundou o Oriental Cricket Club, o primeiro club de crícket estabelecido por nativos do lugar. A pesar disto, os británicos non os convidaron a xogar contra eles até moitos anos despois, en 1877. A comezos do século XX, en 1912, comezouse a disputar un torneo cuadrangular entre parsis, sikhs, hindús, musulmáns e europeos. Nestes primeiros anos de século, algúns indios comezaron a xogar para a selección de Inglaterra, sendo algúns deles, como Ranjitsinhji ou Duleepsinhji, moi aprezados polos británicos. En 1911 un equipo de indios fixo o seu primeiro tour polas Illas Británicas. Porén, xogaron tan só contra equipos condáis e non contra a propia selección inglesa.

### Status de Test match

Lala Amarnath en Lord's en 1936.
A India foi convidada á Imperial Cricket Conference en 1926, e fixo o seu debut como nación de test match en Inglaterra en 1932. O equipo estaba liderado por CK Nayudu, quen estaba considerado o mellor bateador indio nese momento. O único encontro de test disputado entre as seleccións de Inglaterra e a India xogouse no Lord's de Londres. Naquela altura o equipo indio non destcaba polo seu bateo e acabou por perder por 158 carreiras. Ao ano seguinte a India acolleu os seus dous primeiros test match como local. O rival foi, de novo, Inglatera nuns encontros disputados en Bombai e Calcuta. Ao igual que no primeiro enfrontamento, a vitoria foi para os ingleses en ambos os xogos. O equipo indio continuou mellorando durante as décadas de 1930 e 1940, aínda que sen conseguir ningunha vitoria internacional durante o período. A comezos da década de 1940, a India non xogou ningún test de crícket debido á segunda guerra mundial. A primeira serie do equipo como país independente foi a finais de 1947 contra os Invencíbeis de Sir Don Bradman (nome dado á selección de Australia da época). Esta serie, celebrada no país austral, foi tamén a primeira onde o rival non foi Inglaterra. Australia gañou a serie de cinco partidos por 4-0, con Bradman atormentando aos lanzadores indios. A súa primeira serie de test en casa contra un equipo distinto de Inglaterra chegou en 1948 cando se enfrontaron á selección das Indias Occidentais. A serie saldouse con derrota para os locais por 1−0.

A primeira vitoria da India nun test match chegaría até o 24 de marzo de 1952 contra Inglaterra en Madras. Ese mesmo ano, conseguirían gañar a súa primeira serie, sendo o rival a selección de Paquistán. O combinado continuou mellorando durante a década de 1950, gañando unha nova serie en 1956, neste caso ante Nova Zelandia. Con todo, o equipo non consegue ningunha outra vitoria no resto da década, perdendo antes as potentes Australia e Inglaterra. Durante a seguinte década, a India gañou fama como equipo forte na casa. En 1961−62 gañaron a súa primeira serie de Test contra Inglaterra en casa, así como outra contra Nova Zelandia. Tamén lograron empatar en casa contra Paquistán e Australia e outra contra Inglaterra. Neste mesmo período, a India tamén gañou a súa primeira serie fóra do subcontinente, concretamente contra Nova Zelandia en 1967−68.

A chave do bowling da India na década de 1970 foi o *Indian spin quartet*, un grupo de catro xogadores formados por Bishen Bedi, E.A.S. Prasanna, BS Chandrasekhar e Srinivas Venkataraghavan. Este período tamén viu a aparición de dous dos mellores bateadores da historia da India, Sunil Gavaskar e Gundappa Viswanath. Os lanzamentos indios tiñan a tendencia de usar efectos, e o *Indian spin quartet* aproveitou isto para crear colapsos nas aliñacións de bateo rivais. Estes xogadores, baixo a capitanía de Ajit Wadekar, foron responsables das vitorias consecutivas nas series de 1971 nas Indias Occidentais e en Inglaterra.

### Éxito na Copa do Mundo

A chegada dun novo formado de crícket en 1971, o One Day International (ODI), creou unha nova dimensión no mundo deste deporte. A India non se consideraba naquela altura un combinado forte no novo formato, con bateadores como o capitán Gavaskar coñecidos polo seu enfoque defensivo ao bateo. A India comezou como un equipo débil en ODI e non se clasificou para a segunda rolda nas dúas primeiras edicións da Copa do Mundo de Crícket. Pola contra, en encontros de Test, o combinado indio presentaba equipos destacados, sendo particularmente fortes na casa. De feito, batiron un récord da épica no terceiro Test contra as Indias Occidentais xogado en Porto de España cando conseguiron 403 carreiras para gañar, 112 delas de Viswanath. En novembro de 1976, o equipo estableeceu outro récord ao anotar 524 por 9 declarados contra Nova Zelandia en Kanpur sen que ningún bateador individual anotase un *century* (100 carreiras).

Durante a década de 1980, a India desenvolveu unha aliñación de bateo cunha mentalidade máis ofensiva con bateadores como Mohammed Azharuddin, Dilip Vengsarkar e os todoterreos Kapil Dev e Ravi Shastri. India gañou a Copa do Mundo de Crícket en 1983, derrotando aos favoritos e campións nas dúas edicións anteriores, as Indias Occidentais. A pesar disto, o equipo fixo un mal papel nos Test, incluíndo 28 xogos consecutivos sen conseguir unha vitoria. En 1984 a India gañou a Copa de Asia e, en 1985, gañou a primeira e última edición do World Championship of Cricket en Australia. Á parte disto, a India seguiu sendo un equipo débil fóra do subcontinente indio. A vitoria da serie de Test de 1986 contra Inglaterra seguiu sendo a última vitoria fóra do país durante os seguintes 19 anos.

### Finais do século XX

Sachin Tendulkar cun compeñeiro.
A incorporación de Sachin Tendulkar e Anil Kumble á selección nacional en 1989 e 1990 mellorou aínda máis ao equipo. Ao ano seguinte incorporouse Javagal Srinath, o bowler co lanzamento máis rápido da India desde que Amar Singh fixo o seu debut. A pesar disto, durante a década de 1990, a India non gañou ningún dos 33 Test fóra do subcontinente, mentres que na casa gañou 17 de 30. Despois de ser eliminados polos seus veciños de Sri Lanka na semifinal da Copa do Mundo de Crícket de 1996, celebrada na propia India, o equipo sufriu un serie de cambios, entre os que destacan a chegada de Sourav Ganguly e Rahul Dravid, nun futuro capitáns do equipo. A finais de 1996 Tendulkar substituíu a Azharuddin como capitán, mais despois dunha mala xeira de resultados, tanto a nivel individual como colectivo, renunciou á capitanía e Azharuddin foi reinstalado a principios de 1998. Unha vez eliminada a carga da capitanía, Tendulkar foi o máximo anotador de carreiras do mundo tanto en Test como en ODI. De feito, a India conseguiu gañar nunha serie de Test á selección de Australia, naquela altura o mellor equipo do mundo.

Despois de non poder acadar ás semifinais na Copa do Mundo de Crícket de 1999, Tendulkar foi nomeado novamente capitán. Porén, tivo outra mala xeira de resultados, perdendo 3-0 nunha xira por Australia e despois 2-0 en casa ante Suráfrica. Tendulkar dimitiu e xurou non volver ser capitán do equipo nunca máis, sendo nomeado Ganguly o seu substituto. A comezos de 2000 o equipo sufriu un grave dano cando o ex capitán Azharuddin e o seu compañeiro de bateador Ajay Jadeja víronse implicados nun escándalo de arranxo de partidos. En consecuencia impúxoselles unha supensión de por vida e de cinco anos respectivamente. Este período foi descrito pola BBC como "o peor momento do cricket indio". Con todo, o novo núcleo formado por Tendulkar, Dravid, Kumble e Ganguly, xurou non deixar que isto lles volvese a suceder e sacar ao crícket indio de tempos escuros. Así, os tres primeiros deixaron de lado as súas ambicións persoais, permitindo que Ganguly os conducise a unha nova era.

### Éxito con Ganguly e Dhoni

Dhoni en 2010.
O equipo indio experimentou importantes melloras baixo a capitanía de Sourav Ganguly e a dirección de John Wright, o primeiro adestrador estranxeiro da India. A India mantivo o seu récord de imbatibilidade na casa contra Australia após a serie de Test de 2001. A vitoria en 2001 contra os australianos marcou o comezo dunha lembrada xeira de bos resultados con vitorias en Test en Cimbabue, en Sri Lanka, nas Indias Occidentais e en Inglaterra. No mesmo ano, a India foi compartiu o título de campioa do Champions Trophy da ICC xunto con Sri Lanka e subcampioa da Copa do Mundo de Crícket 2003 en Suráfrica tras seren derrotados na final por Australia. Na temporada 2003−04 a India conseguiu empatar unha serie de Test en Australia por 1−1 contra os campións do mundo, así como gañar outra en Paquistán.

A partir da temporada de 2004, a India comezou a notar a baixada do estado físico dos seus xogadores máis veteráns. Unha derrota nunha serie de Test na casa ante Australia foi seguida por unha derrota nunha serie ODI en casa contra Paquistán. Greg Chappell substituíu a John Wright como adestrador do equipo despois da serie, mais os seus métodos resultaron controvertidos e levarono a unha pelexa contra Ganguly, o que provocou que Rahul Dravid fose nomeado capitán. Isto provocou o rexurdir do equipo coa aparición de xogadores como MS Dhoni e Suresh Raina e a maioría de idade de Irfan Pathan e Yuvraj Singh. Unha contundente vitoria na serie en casa sobre Sri Lanka en 2005 e unha serie empatada con Suráfrica colocaron a India no segundo lugar da clasificación ICC de ODI. Unha convincente vitoria na serie ODI en Paquistán a principios de 2006, logo dunha derrota na serie de Test, deulle a India o récord mundial de 17 vitorias consecutivas en ODI bateando segundo. Con todo, unha derrota da serie 4-1 nas Indias Occidentais en 2006 provocou unha caída na forma de ODI da India.

A comezos de 2007, antes da Copa do Mundo, o equipo indio viu un rexurdimento na súa fortunas en ODI vencendo contra as Indias Occidentais e Sri Lanka. Isto persuadiu a moitos expertos para considerar á India como un dos condidatos a campión do mundo. Con todo, as derrotas ante Bangladesh e Sri Lanka fixeron que India non chegase á segunda rolda. En agosto de 2007, Dravid deixou a capitanía, sendo sucedido no cargo por Dhoni. En 2009, despois de vencer por 2−0 a Sri Lanka, a India acadou o primeiro lugar na clasificación da ICC de Test. Máis tarde, en 2011, a India gañou a Copa do Mundo de Crícket de 2011 ao derrotar a Sri Lanka na final, converténdose así no terceiro equipo despois das Indias Occidentais e Australia en gañar a Copa do Mundo dúas veces. Tamén se converteron no primeiro equipo en gañar a Copa do Mundo en casa.

Despois da Copa do Mundo, o equipo comezou a encaixar malos resultado, que levaron ao retiro de Dravid e VVS Laxman dos Test de crícket en 2012. En 2013 seguiu o mesmo camiño Tendulkar, que se retirou despois do seu 200º xogo de Test. Con Ganguly retirado en 2008, este período marcou o final da lendaria aliñación de bateo. En 2012, a India seguiu enfrontándose a un período de transición difícil, sendo eliminada na eliminada na segunda rolda do ICC World Twenty20 de 2012 e sen conseguirse clasificarse á final da Copa Asia 2012. Con todo, 2013 foi o ano do rexurdimento do crícket indio.

### Éxito en overs limitados con Kohli

Virat Kholi en 2015.
A principios de 2013, aínda gañando a Australia, as abultas derrotas ante Nova Zelandia e Suráfrica fóra de casa xeraron fortes críticas aos xogadores de crícket indios polo seu baixo rendemento no estranxeiro. En 2013 a India derrotou a Inglaterra na final do ICC Champions Trophy e Dhoni converteuse no primeiro capitán da historia en gañar os tres principais trofeos da ICC: a Copa do Mundo, a Copa do Mundo de T20 e o Champions Trophy. 

En 2014, a India de novo non logrou chegar á final da Copa de Asia, mentres que na Copa do Mundo de T20, organizada en Bangladesh, caeron derrotados na final. Este torneo viu o ascenso de Virat Kohli como un dos mellores bateadores de overs limitados no crícket mundial. A finais desde mesmo ano a India realizou unha xira por Australia a para unha serie de Test de 4 partidos. Esta serie é lembrada pola repentina retirada de MS Dhoni do crícket despois do final do segundo Test. Virat Kohli foi nomeado novo capitán, mais non puido reverter a serie e a India perdeu 2-0.

Coa capitanía de Kholi, a India comezou a dominar de novo nos xogos de Test na casa. A vitoria na serie de Test de 2015 ante Australia deu comezo a unha xeira de 19 partidos de Test invictos. Isto foi seguido por vitorias en overs limitados fóra da casa ante a propia Australia e Sri Lanka. Na Copa do Mundo de 2015, a India conseguiu chegar até as semifinais, perdendo ante o eventual campión Australia. Após o mundial, a temporada de 2016 foi coñecida "The Grand Home Season" (do inglés: *A gran temporada na casa*), onde gañaron series de Test a Nova Zelandia, Inglaterra, Bangladesh e Australia. Isto levou á India a regresar ao primeiro lugar da clasificación do ICC de Test.

En 2017 a India derrotou a Paquistán no primeiro encontro do Champions Trophy. Porén, perderon contra o mesmo equipo na final do torneo. Na Copa do Mundo de 2019, o equipo acabou primeiro na fase de grupos con sete vitorias e unha única derrota ante os anfitrións, Inglaterra. Xa nas eliminatorias, o equipo conseguiu acadar as semifinais, mais perderon ante Nova Zelandia por 18 carreiras. En 2021 a India xogou a final do novo Mundial de Crícket de Test, mais perdeu na final ante Nova Zelandia.

Elenco
------

Aquí enuméranse todos os xogadores que xogaron para a India nos últimos 12 meses e os formatos nos que xogaron a partir de 2021. En abril de 2021, o BCCI publicou unha nova lista de contratos que será válida desde outubro de 2020 até setembro de 2021.

Lenda

| Símbolo | Significado |
| --- | --- |
| C/G | Tipo de contrato co BCCI |
| S/N | Número do xogador en todos os formatos |
| Formato | Formato ao que está a xogar recentemente |

| Nome | Idade | Bateo | Lanzamento | Equipo | Zona | Equipo IPL | C/G | Formato | S/N | Último Test | Último ODI | Último T20I |
| --- | --- | --- | --- | --- | --- | --- | --- | --- | --- | --- | --- | --- |
| Capitán de Test, ODI e T20I; Top-Order Batsman |
| Virat Kohli | 34 | Destro | Destro medio | Delhi | North | Royal Challengers Bangalore | A+ | Test, ODI, T20I | 18 | Inglaterra 2021 | Inglaterra 2021 | Paquistán 2021 |
| Vicecapitán de ODI e T20I; Opening Batsman |
| Rohit Sharma | 36 | Destro | Destro off spin | Mumbai | West | Mumbai Indians | A+ | Test, ODI, T20I | 45 | Inglaterra 2021 | Inglaterra 2021 | Paquistán 2021 |
| Vicecapitán de Test; Middle-Order Batsman |
| Ajinkya Rahane | 35 | Destro | Destro off spin | Mumbai | West | Delhi Capitals | A | Test | 3 | Inglaterra 2021 | Suráfrica 2018 | West Indies Cricket Board 2016 |
| Opening Batsmen |
| Mayank Agarwal | 32 | Destro | Destro off spin | Karnataka | South | Punjab Kings | B | Test, ODI | 16 | Australia 2021 | Australia 2020 | – |
| Shikhar Dhawan | 37 | Zurdo | Destro off spin | Delhi | North | Delhi Capitals | A | ODI, T20I | 42 | Inglaterra 2018 | Sri Lanka 2021 | Sri Lanka 2021 |
| Ruturaj Gaikwad | 26 | Destro | — | Maharashtra | West | Chennai Super Kings | — | T20I | 31 | – | – | Sri Lanka 2021 |
| Shubman Gill | 24 | Destro | Destro off spin | Punjab | North | Kolkata Knight Riders | C | Test, ODI | 77 | Nova Zelandia 2021 | Australia 2020 | – |
| Devdutt Padikkal | 23 | Zurdo | — | Karnataka | South | Royal Challengers Bangalore | — | T20I | 37 | – | – | Sri Lanka 2021 |
| KL Rahul | 31 | Destro | Destro medio | Karnataka | South | Punjab Kings | A | Test, ODI, T20I | 1 | Inglaterra 2021 | Inglaterra 2021 | Paquistán 2021 |
| Prithvi Shaw | 23 | Destro | Destro off spin | Mumbai | West | Delhi Capitals | — | Test, ODI, T20I | 27 | Australia 2020 | Sri Lanka 2021 | Sri Lanka 2021 |
| Middle-Order Batsmen |
| Shreyas Iyer | 28 | Destro | Destro leg spin | Mumbai | West | Delhi Capitals | C | ODI, T20I | 41 | – | Inglaterra 2021 | Inglaterra 2021 |
| Manish Pandey | 33 | Destro | — | Karnataka | South | Sunrisers Hyderabad | — | ODI, T20I | 21 | – | Sri Lanka 2021 | Australia 2020 |
| Cheteshwar Pujara | 35 | Destro | Destro leg spin | Saurashtra | West | Chennai Super Kings | A | Test | 25 | Inglaterra 2021 | Bangladesh 2014 | – |
| Nitish Rana | 29 | Zurdo | Destro off spin | Delhi | North | Kolkata Knight Riders | — | ODI, T20I | 12 | – | Sri Lanka 2021 | Sri Lanka 2021 |
| Hanuma Vihari | 29 | Destro | Destro off spin | Andhra | South | Delhi Capitals (2019) | C | Test | 44 | Australia 2021 | – | – |
| Suryakumar Yadav | 32 | Destro | Destro medio | Mumbai | West | Mumbai Indians | — | ODI, T20I | 63 | – | Sri Lanka 2021 | Paquistán 2021 |
| All-Rounders |
| Ravichandran Ashwin | 37 | Destro | Destro off spin | Tamil Nadu | South | Delhi Capitals | A | Test, T20I | 99 | Nova Zelandia 2021 | West Indies Cricket Board 2017 | Inglaterra 2021 |
| Ravindra Jadeja | 34 | Zurdo | Zurdo spin ortodoxo | Saurashtra | West | Chennai Super Kings | A | Test, ODI, T20I | 8 | Inglaterra 2021 | Australia 2020 | Paquistán 2021 |
| Hardik Pandya | 29 | Destro | Destro rápido-medio | Baroda | West | Mumbai Indians | A | ODI, T20I | 33 | Inglaterra 2018 | Sri Lanka 2021 | Paquistán 2021 |
| Krunal Pandya | 32 | Zurdo | Zurdo spin ortodoxo | Baroda | West | Mumbai Indians | — | ODI, T20I | 36 | – | Sri Lanka 2021 | Sri Lanka 2021 |
| Axar Patel | 29 | Zurdo | Zurdo spin ortodoxo | Gujarat | West | Delhi Capitals | C | Test, T20I | 20 | Inglaterra 2021 | Nova Zelandia 2017 | Inglaterra 2021 |
| Washington Sundar | 23 | Zurdo | Destro off spin | Tamil Nadu | South | Royal Challengers Bangalore | C | Test, T20I | 5 | Inglaterra 2021 | Sri Lanka 2017 | Inglaterra 2021 |
| Wicket-Keepers |
| Ishan Kishan | 25 | Zurdo | — | Jharkhand | East | Mumbai Indians | — | ODI, T20I | 32 | – | Sri Lanka 2021 | Sri Lanka 2021 |
| Rishabh Pant | 25 | Zurdo | — | Delhi | North | Delhi Capitals | A | Test, ODI, T20I | 17 | Inglaterra 2021 | Inglaterra 2021 | Paquistán 2021 |
| Wriddhiman Saha | 38 | Destro | — | Bengal | East | Sunrisers Hyderabad | B | Test | 6 | Australia 2020 | Sri Lanka 2014 | – |
| Sanju Samson | 28 | Destro | Destro off spin | Kerala | South | Rajasthan Royals | — | ODI, T20I | 9 | – | Sri Lanka 2021 | Sri Lanka 2021 |
| Pace Bowlers |
| Jasprit Bumrah | 29 | Destro | Destro rápido | Gujarat | West | Mumbai Indians | A+ | Test, ODI, T20I | 93 | Inglaterra 2021 | Australia 2020 | Paquistán 2021 |
| Deepak Chahar | 31 | Destro | Destro medio-rápido | Rajasthan | Central | Chennai Super Kings | C | ODI, T20I | 90 | – | Sri Lanka 2021 | Sri Lanka 2021 |
| Prasidh Krishna | 27 | Destro | Destro rápido | Karnataka | South | Kolkata Knight Riders | — | ODI | 43 | – | Inglaterra 2021 | – |
| Bhuvneshwar Kumar | 33 | Destro | Destro medio-rápido | Uttar Pradesh | Central | Sunrisers Hyderabad | B | ODI, T20I | 15 | Suráfrica 2018 | Sri Lanka 2021 | Paquistán 2021 |
| T. Natarajan | 32 | Zurdo | Zurdo medio-rápido | Tamil Nadu | South | Sunrisers Hyderabad | — | Test, ODI, T20I | 4 | Australia 2021 | Inglaterra 2021 | Inglaterra 2021 |
| Navdeep Saini | 30 | Destro | Destro rápido | Delhi | North | Royal Challengers Bangalore | C | Test, ODI, T20I | 96 | Australia 2021 | Sri Lanka 2021 | Sri Lanka 2021 |
| Chetan Sakariya | 25 | Zurdo | Zurdo medio-rápido | Saurashtra | West | Rajasthan Royals | — | ODI, T20I | 55 | – | Sri Lanka 2021 | Sri Lanka 2021 |
| Mohammed Shami | 33 | Destro | Destro rápido | Bengal | East | Punjab Kings | A | Test, ODI, T20I | 11 | Inglaterra 2021 | Australia 2020 | Paquistán 2021 |
| Ishant Sharma | 35 | Destro | Destro rápido-medio | Delhi | North | Delhi Capitals | A | Test | 97 | Inglaterra 2021 | Australia 2016 | Australia 2013 |
| Mohammed Siraj | 29 | Destro | Destro rápido | Hyderabad | South | Royal Challengers Bangalore | C | Test | 73 | Inglaterra 2021 | – | – |
| Shardul Thakur | 31 | Destro | Destro rápido-medio | Mumbai | West | Chennai Super Kings | B | Test, ODI, T20I | 54 | Inglaterra 2021 | Inglaterra 2021 | Inglaterra 2021 |
| Sandeep Warrier | 32 | Destro | Destro medio-rápido | Tamil Nadu | South | Kolkata Knight Riders | — | T20I | 22 | – | – | Sri Lanka 2021 |
| Umesh Yadav | 35 | Destro | Destro rápido | Vidarbha | Central | Delhi Capitals | B | Test | 19 | Inglaterra 2021 | West Indies Cricket Board 2018 | Australia 2019 |
| Spin Bowlers |
| Yuzvendra Chahal | 33 | Destro | Destro leg spin | Haryana | North | Royal Challengers Bangalore | C | ODI, T20I | 3 | – | Sri Lanka 2021 | Sri Lanka 2021 |
| Rahul Chahar | 24 | Destro | Destro leg spin | Rajasthan | Central | Mumbai Indians | — | ODI, T20I | 28 | – | Sri Lanka 2021 | Sri Lanka 2021 |
| Varun Chakravarthy | 32 | Destro | Destro leg spin | Tamil Nadu | South | Kolkata Knight Riders | — | T20I | 29 | – | – | Sri Lanka 2021 |
| Krishnappa Gowtham | 34 | Destro | Destro off spin | Karnataka | South | Chennai Super Kings | — | ODI | 55 | – | Sri Lanka 2021 | – |
| Shahbaz Nadeem | 34 | Zurdo | Zurdo spin ortodoxo | Jharkhand | East | Sunrisers Hyderabad | — | Test | 88 | Inglaterra 2021 | – | – |
| Kuldeep Yadav | 28 | Zurdo | Zurdo spin non ortodoxo | Uttar Pradesh | Central | Kolkata Knight Riders | C | Test, ODI, T20I | 23 | Inglaterra 2021 | Sri Lanka 2021 | Sri Lanka 2021 |

O BCCI asina contratos cos seus xogadores, o seu salario asígnase en función da importancia do xogador. Os salarios dos xogadores son os seguintes:

* Grado A+ – ₹7 crore (813 632,40 €)
* Grado A – ₹5 crore (580 542,13 €)
* Grado B – ₹3 crore (348 331,31 €)
* Grado C – ₹1 crore (116 110,44 €)

Paga por xogo
Os xogadores tamén reciben un pago por partido de ₹15 lakh (17 434,98 €) en Test, ₹6 lakh (6 966,67 €) por ODI e ₹3 lakh (3 483,33 €) por T20I.

Resultados en torneos
---------------------

### Copa do Mundo de Test

| Resultados no ICC World Test Championship |
| --- |
| Ano | Fase de liga | Final | Posición final |
| Pos | Series | Xogos | PC | PCT | RpW Ratio | Ded | Pts |
| X | V | D | I | X | V | D | I | E |
| 2019–21 | 1/9 | 6 | 5 | 1 | 0 | 17 | 12 | 4 | 1 | 0 | 720 | **72.2%** | 1.577 | 0 | 520 | Derrota ante  Nova Zelandia por 8 wickets | 2º |

### Copa do Mundo de Crícket

| Resultados na Copa do Mundo |
| --- |
| Ano | Rolda | Posición | PX | V | D | E | NR |
| Inglaterra 1975 | 1ª rolda | 6/8 | 3 | 1 | 2 | 0 | 0 |
| Inglaterra 1979 | 1ª rolda | 7/8 | 3 | 0 | 3 | 0 | 0 |
| Inglaterra 1983 | **Campións** | **1/8** | **8** | **6** | **2** | **0** | **0** |
| IndiaPaquistán 1987 | **Semifinais** | **3/8** | **7** | **5** | **2** | **0** | **0** |
| Australia Nova Zelandia 1992 | 1ª rolda | 7/9 | 8 | 2 | 5 | 0 | 1 |
| India Paquistán Sri Lanka 1996 | **Semifinais** | **3/12** | **7** | **4** | **3** | **0** | **0** |
| Inglaterra Irlanda Países Baixos Escocia Gales1999 | 2ª rolda | 6/12 | 8 | 4 | 4 | 0 | 0 |
| Suráfrica Cimbabue Kenya 2003 | **Subcampións** | **2/14** | **11** | **9** | **2** | **0** | **0** |
| West Indies Cricket Board 2007 | Fase de grupos | 9/16 | 3 | 1 | 2 | 0 | 0 |
| IndiaSri LankaBangladesh 2011 | **Campións** | **1/14** | **9** | **7** | **1** | **1** | **0** |
| Australia Nova Zelandia 2015 | **Semifinais** | **3/14** | **8** | **7** | **1** | **0** | **0** |
| Inglaterra Gales 2019 | **Semifinais** | **3/10** | **10** | **7** | **2** | **0** | **1** |
| India 2023 | **Clasificados** |
| **Total** | **2 títulos** | **12/12** | **85** | **53** | **29** | **1** | **2** |

### Copa do Mundo de T20

| Resultados na Copa do Mundo de T20 |
| --- |
| Ano | Rolda | Posición | PX | V | D | E | NR |
| Suráfrica 2007 | **Campións** | **1/12** | **7** | **4** | **1** | **1** | **1** |
| Inglaterra 2009 | Super 8s | 7/12 | 5 | 2 | 3 | 0 | 0 |
| West Indies Cricket Board 2010 | Super 8s | 8/12 | 5 | 2 | 3 | 0 | 0 |
| Sri Lanka 2012 | Super 8s | 5/12 | 5 | 4 | 1 | 0 | 0 |
| Bangladesh 2014 | **Subcampións** | **2/16** | **6** | **5** | **1** | **0** | **0** |
| India 2016 | **Semifinais** | **4/16** | **5** | **3** | **2** | **0** | **0** |
| Emiratos Árabes Unidos Omán 2021 | **Clasificados** |
| Australia 2022 | **Clasificados** |
| **Total** | **1 title** | **6/6** | **33** | **20** | **11** | **1** | **1** |

### ICC Champions Trophy

| Resultados no Champions Trophy |
| --- |
| Ano | Rolda | Posición | PX | V | D | E | NR |
| Bangladesh 1998 | **Semifinais** | **3/9** | **2** | **1** | **1** | **0** | **0** |
| Kenya 2000 | **Subcampións** | **2/11** | **4** | **3** | **1** | **0** | **0** |
| Sri Lanka 2002 | **Campións** | **1/12** | **3** | **2** | **0** | **0** | **1** |
| Inglaterra 2004 | Fase de grupos | 7/12 | 2 | 1 | 1 | 0 | 0 |
| India 2006 | Fase de grupos | 5/10 | 3 | 1 | 2 | 0 | 0 |
| Suráfrica 2009 | Fase de grupos | 5/8 | 3 | 1 | 1 | 0 | 1 |
| Inglaterra 2013 | **Campións** | **1/8** | **5** | **5** | **0** | **0** | **0** |
| Inglaterra 2017 | **Subcampións** | **2/8** | **5** | **3** | **2** | **0** | **0** |
| **Total** | **2 títulos** | **8/8** | **27** | **17** | **8** | **0** | **2** |

### ACC Asia Cup

| Resultados na Copa de Asia |
| --- |
| Ano | Rolda | Posición | PX | V | D | E | NR |
| Emiratos Árabes Unidos 1984 | **Campións** | **1/3** | **2** | **2** | **0** | **0** | **0** |
| Sri Lanka 1986 | Boicotearon o torneo |
| Bangladesh 1988 | **Campións** | **1/4** | **4** | **3** | **1** | **0** | **0** |
| India 1990–91 | **Campións** | **1/3** | **3** | **2** | **1** | **0** | **0** |
| Emiratos Árabes Unidos 1995 | **Campións** | **1/4** | **4** | **3** | **1** | **0** | **0** |
| Sri Lanka 1997 | **Subcampións** | **2/4** |  **3** | **1** | **1** | **0** | **1** |
| Bangladesh 2000 | First round | 3/4 | 3 | 1 | 2 | 0 | 0 |
| Sri Lanka 2004 | **Subcampións** | **2/6** | **6** | **3** | **3** | **0** | **0** |
| Paquistán 2008 | **Subcampións** | **2/6** |  **6** | **4** | **2** | **0** | **0** |
| Sri Lanka 2010 | **Campións** | 1/4 | 4 | 3 | 1 | 0 | 0 |
| Bangladesh 2012 | Primeira rolda | 3/4 | 3 | 2 | 1 | 0 | 0 |
| Bangladesh 2014 | Primeira rolda | 3/5 | 4 | 2 | 2 | 0 | 0 |
| Bangladesh 2016 | **Campións** | **1/5** | **5** | **5** | **0** | **0** | **0** |
| Emiratos Árabes Unidos 2018 | **Campións** | **1/6** | **5** | **4** | **0** | **1** | - |
| Sri Lanka 2022 | **Clasificados** |
| **Total** | **7 titles** | **13/14** | **52** | **35** | **15** | **1** | **1** |

### Palmarés

* **Copa do Mundo:**
	+ **Campións (2):** 1983, 2011
	+ *Subcampións (1):* 2003
* **Copa do Mundo de T20:**
	+ **Champions (1):** 2007
	+ *Subcampións (1):* 2014
* **Champions Trophy:**
	+ **Campións (2):** 2002, 2013
	+ *Subcampións (2):* 2000, 2017
* **Copa de Asia:**
	+ **Campións (7):** 1984, 1988, 1990–91, 1995, 2010, 2016, 2018
	+ *Subcampións (3):* 1997, 2004, 2008

Estatísticas
------------

### Tests

**Rexistro de Test contra outras nacións**

| Opoñente | Xogos | Vitorias | Derrotas | Tie | Draw | % V | % D | % E | Primeiro | Último |
| --- | --- | --- | --- | --- | --- | --- | --- | --- | --- | --- |
|  Afganistán | 1 | 1 | 0 | 0 | 0 | 100.00 | 0.00 | 0.00 | 2018 | 2018 |
|  Australia | 102 | 30 | 43 | 1 | 29 | 29.41 | 42.15 | 27.45 | 1947 | 2021 |
|  Bangladesh | 11 | 9 | 0 | 0 | 2 | 81.81 | 0.00 | 18.18 | 2000 | 2019 |
|  Cimbabue | 11 | 7 | 2 | 0 | 2 | 63.64 | 18.18 | 18.18 | 1992 | 2005 |
|  Indias Occidentais | 98 | 22 | 30 | 0 | 46 | 22.44 | 30.61 | 46.93 | 1948 | 2019 |
|  Inglaterra | 130 | 31 | 49 | 0 | 50 | 23.84 | 37.69 | 38.46 | 1932 | 2021 |
|  Nova Zelandia | 60 | 21 | 13 | 0 | 26 | 35.00 | 21.66 | 43.33 | 1955 | 2021 |
|  Paquistán | 59 | 9 | 12 | 0 | 38 | 15.25 | 20.34 | 64.41 | 1952 | 2007 |
|  Sri Lanka | 44 | 20 | 7 | 0 | 17 | 45.46 | 15.91 | 38.64 | 1982 | 2017 |
|  Suráfrica | 39 | 14 | 15 | 0 | 10 | 35.89 | 38.46 | 25.64 | 1992 | 2019 |
| **Total** | **555** | **164** | **171** | **1** | **219** | **29.54** | **30.81** | **39.45** | **1932** | **2021** |
| *Estatísticas correctas até o  India v  Inglaterra en The Oval, Londres, 2–6 de setembro de 2021.* * v
* c
* e
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Máis carreiras en test para a India**

| Xogador | Carreiras | Media |
| --- | --- | --- |
| Sachin Tendulkar | 15.921 | 53,78 |
| Rahul Dravid | 13.288 | 52,63 |
| Sunil Gavaskar | 10.122 | 51,12 |
| VVS Laxman | 8.781 | 45,97 |
| Virender Sehwag | 8.586 | 49,34 |
| **Virat Kohli** | 7.765 | 51,08 |
| Sourav Ganguly | 7.212 | 42,17 |
| Dilip Vengsarkar | 6.868 | 42,13 |
| **Cheteshwar Pujara** | 6.494 | 45,41 |
| Mohammad Azharuddin | 6.215 | 45,03 |

 | **Máis wickets en Test para a India**

| Xogador | Wickets | Media |
| --- | --- | --- |
| Anil Kumble | 619 | 29,65 |
| Kapil Dev | 434 | 29,64 |
| Harbhajan Singh | 417 | 32,46 |
| **Ravichandran Ashwin** | 413 | 24,69 |
| Zaheer Khan | 311 | 32,94 |
| **Ishant Sharma** | 311 | 31,93 |
| Bishan Singh Bedi | 266 | 28,71 |
| Bhagwat Chandrasekhar | 242 | 29,74 |
| Javagal Srinath | 236 | 30,49 |
| **Ravindra Jadeja** | 227 | 24,96 |

 |

### One-Day Internationals

**Rexistro de ODI contra outras nacións**

| Opoñente | Xogos | Vitorias | Derrotas | Tie | NR | % V | Primeiro | Último |
| --- | --- | --- | --- | --- | --- | --- | --- | --- |
| **Membros de pleno dereito do ICC** |
|  Afganistán | 3 | 2 | 0 | 1 | 0 | 83.33 | 2014 | 2019 |
|  Australia | 143 | 53 | 80 | 0 | 10 | 39.84 | 1980 | 2020 |
|  Bangladesh | 36 | 30 | 5 | 0 | 1 | 85.71 | 1988 | 2019 |
|  Cimbabue | 63 | 51 | 10 | 2 | 0 | 82.54 | 1983 | 2016 |
|  Indias Occidentais | 133 | 64 | 63 | 2 | 4 | 50.38 | 1979 | 2019 |
|  Inglaterra | 103 | 55 | 43 | 2 | 3 | 56.00 | 1974 | 2021 |
|  Irlanda | 3 | 3 | 0 | 0 | 0 | 100.00 | 2007 | 2015 |
|  Nova Zelandia | 110 | 55 | 49 | 1 | 5 | 52.85 | 1975 | 2020 |
|  Paquistán | 132 | 55 | 73 | 0 | 4 | 42.96 | 1978 | 2019 |
|  Sri Lanka | 162 | 93 | 57 | 1 | 11 | 61.58 | 1979 | 2021 |
|  Suráfrica | 84 | 35 | 46 | 0 | 3 | 43.20 | 1988 | 2019 |
| **Membros asociados do ICC** |
|  África Oriental | 1 | 1 | 0 | 0 | 0 | 100.00 | 1975 | 1975 |
|  Bermudas | 1 | 1 | 0 | 0 | 0 | 100.00 | 2007 | 2007 |
|  Emiratos Árabes | 3 | 3 | 0 | 0 | 0 | 100.00 | 1994 | 2015 |
|  Escocia | 1 | 1 | 0 | 0 | 0 | 100.00 | 2007 | 2007 |
|  Hong Kong | 2 | 2 | 0 | 0 | 0 | 100.00 | 2008 | 2018 |
|  Kenya | 13 | 11 | 2 | 0 | 0 | 84.62 | 1996 | 2004 |
|  Namibia | 1 | 1 | 0 | 0 | 0 | 100.00 | 2003 | 2003 |
|  Países Baixos | 2 | 2 | 0 | 0 | 0 | 100.00 | 2003 | 2011 |
| **Total** | **996** | **518** | **428** | **9** | **41** | **54.71** | **1974** | **2021** |
| *Estatísticas correctas até o  India v  Sri Lanka en Colombo, 3º ODI, 23 de xullo de 2021.* * v
* c
* e
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Máis carreiras en ODI para a India**

| Xogador | Carreiras | Media |
| --- | --- | --- |
| Sachin Tendulkar | 18.426 | 50,26 |
| **Virat Kohli** | 12.169 | 59,07 |
| Sourav Ganguly | 11.221 | 40,95 |
| Rahul Dravid | 10.889 | 39,15 |
| MS Dhoni | 10.599 | 50,83 |
| Mohammad Azharuddin | 9.378 | 36,92 |
| **Rohit Sharma** | 9.205 | 48,96 |
| Yuvraj Singh | 8.609 | 36,47 |
| Virender Sehwag | 7.995 | 35,37 |
| **Shikhar Dhawan** | 6.105 | 45,55 |

 | **Máis wickets en ODI para a India**

| Xogador | Wickets | Media |
| --- | --- | --- |
| Anil Kumble | 334 | 30,83 |
| Javagal Srinath | 315 | 28,08 |
| Ajit Agarkar | 288 | 27,85 |
| Zaheer Khan | 269 | 30,11 |
| Harbhajan Singh | 265 | 33,47 |
| Kapil Dev | 253 | 27,45 |
| Venkatesh Prasad | 196 | 32,30 |
| **Ravindra Jadeja** | 188 | 37,36 |
| Irfan Pathan | 173 | 29,72 |
| Manoj Prabhakar | 157 | 28,87 |

 |

### Twenty20 Internationals

**Rexistro de T20I contra outras nacións**

| Opoñente | Xogos | Vitorias | Derrotas | Tie+Win | Tie+Loss | NR | % V | Primeiro | Último |
| --- | --- | --- | --- | --- | --- | --- | --- | --- | --- |
| **Membros de pleno dereito do ICC** |
|  Afganistán | 2 | 2 | 0 | 0 | 0 | 0 | 100.00 | 2010 | 2012 |
|  Australia | 23 | 13 | 9 | 0 | 0 | 1 | 59.09 | 2007 | 2020 |
|  Bangladesh | 11 | 10 | 1 | 0 | 0 | 0 | 90.90 | 2009 | 2019 |
|  Cimbabue | 7 | 5 | 2 | 0 | 0 | 0 | 71.42 | 2010 | 2016 |
|  Indias Occidentais | 17 | 10 | 6 | 0 | 0 | 1 | 62.50 | 2009 | 2019 |
|  Inglaterra | 19 | 10 | 9 | 0 | 0 | 0 | 52.63 | 2007 | 2021 |
|  Irlanda | 3 | 3 | 0 | 0 | 0 | 0 | 100.00 | 2009 | 2018 |
|  Nova Zelandia | 16 | 6 | 8 | 2 | 0 | 0 | 43.75 | 2007 | 2020 |
|  Paquistán | 8 | 6 | 1 | 1 | 0 | 0 | 81.25 | 2007 | 2016 |
|  Sri Lanka | 20 | 14 | 5 | 0 | 0 | 1 | 73.68 | 2009 | 2021 |
|  Suráfrica | 15 | 9 | 6 | 0 | 0 | 0 | 60.00 | 2006 | 2019 |
| **Membros asociados do ICC** |
|  Emiratos Árabes | 1 | 1 | 0 | 0 | 0 | 0 | 100.00 | 2016 | 2016 |
|  Escocia | 1 | 0 | 0 | 0 | 0 | 1 | – | 2007 | 2007 |
| **Total** | **143** | **89** | **47** | **3** | **0** | **4** | **65.10** | **2006** | **2021** |
| *Estatísticas correctas até o  India v  Sri Lanka en Colombo, 1º T20I, 25 de xullo de 2021.* * v
* c
* e
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Máis carreiras en T20I para a India**

| Xogador | Carreiras | Media |
| --- | --- | --- |
| **Virat Kohli** | 3.225 | 52,01 |
| **Rohit Sharma** | 2.952 | 32,43 |
| **Shikhar Dhawan** | 1.759 | 27,92 |
| MS Dhoni | 1,617 | 37.60 |
| Suresh Raina | 1.605 | 29,18 |
| **KL Rahul** | 1.647 | 39,21 |
| Yuvraj Singh | 1.177 | 28,02 |
| Gautam Gambhir | 932 | 27,41 |
| **Manish Pandey** | 709 | 44,31 |
| **Rishabh Pant** | 590 | 22,69 |

 | **Máis wickets en T20I para a India**

| Xogador | Wickets | Media |
| --- | --- | --- |
| **Yuzvendra Chahal** | 63 | 25,30 |
| **Jasprit Bumrah** | 62 | 20,33 |
| **Ravichandran Ashwin** | 54 | 22,35 |
| **Bhuvneshwar Kumar** | 50 | 25,60 |
| **Hardik Pandya** | 42 | 27,40 |
| **Kuldeep Yadav** | 41 | 14,21 |
| **Ravindra Jadeja** | 40 | 30,55 |

 |

*Xogadores en **negra** están aínda activos coa India.*

Notas
-----

1. ↑  Downing, Clement (1737). William Foster, ed. *A History of the Indian Wars*. Londres.
2. 1 2  "Cricket and Politics in Colonial India". *Ramachandra Guha*. 1998. JSTOR 651075.
3. ↑  "History of the Imperial Cricket Conference". *ICC*. Arquivado dende o orixinal o 21 de marzo de 2006.
4. ↑  "West Indies tour of India". Arquivado dende o orixinal o 16 de decembro de 2015.
5. ↑  "Kuldeep Yadav and Yuzvendra Chahal demoted in BCCI contracts list". *ESPNcricinfo*. 15 April 2021. Consultado o 15 April 2021.
6. ↑  "BCCI announces annual player retainership 2020–21 – Team India (Senior Men)". *The Board of Control for Cricket in India* (en inglés). Consultado o 15 April 2021.
7. ↑  "Records | Test matches | Team records | Results summary | ESPNcricinfo.com". *Cricinfo*. Consultado o 04−11−2021.
8. ↑  "India Cricket Team Records & Stats | ESPNcricinfo.com". *Cricinfo*. Consultado o 04−11−2021.
9. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.
10. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.
11. ↑  "Records / India / One-Day Internationals / Result summary". ESPNcricinfo. Consultado o 4 de novembro de 2021.
12. ↑  "Records / One-Day Internationals / Team records / Results summary". ESPNcricinfo. Consultado o 4 de novembro de 2021.
13. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.
14. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.
15. ↑  "Records / India / Twenty20 Internationals / Result summary". ESPNcricinfo. Consultado o 4 de novembro de 2021.
16. ↑  "Records / Twenty20 Internationals / Team records / Results summary". ESPNcricinfo. Consultado o 4 de novembro de 2021.
17. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.
18. ↑  "India Cricket Team Records & Stats | ESPNcricinfo.com". *Cricinfo*. Consultado o 4 de novembro de 2021.

Véxase tamén
------------

### Ligazóns externas

* Páxina web oficial do Board of Control for Cricket in India